داعش کی برطانیہ واپسی

عراق اور شام میں شکست سے دوچار داعش کے برطانوی دہشتگردوں میں سے ایک سو کے قریب برطانیہ میں واپس داخل ہونے کی کوشش کر رہے ہیں۔

خبر کا کوڈ: ۴۳۵۰۵۷

تاریخ: ۱۷ ارديبهشت ۲۰۱۸ - ۱۰:۳۳

رسا نیوز ایجنسی کی رپورٹ کے مطابق، برطانیہ کی انسداد دہشت گردی فورس کے سینئر افسر ڈپٹی اسسٹنٹ کمشنر نیل باسو نے برطانوی میڈیا سے گفتگوکرتے ہوئے کہا کہ وہ برطانوی داعش دہشتگرد جو برطانیہ چھوڑ کر عراق اور شام گئے تھے اُن میں سے 200 کی برطانوی شہریت ختم کر دی گئی ہے۔

انہوں نے واضح کیا کہ سیکورٹی سروسز نے واپس آنے کی کوشش کرنے والے برطانوی داعش دہشتگردوں کو روکنے کی مکمل تیاری کر لی ہے، گزشتہ برس بھی داعش میں شامل ہونے کے لیے جانے والے افراد میں سے 150 کی برطانوی شہریت ختم کر دی گئی تھی۔

برطانوی حکومت کے مطابق شام جانے والے برطانوی شہریوں کی تعداد 850 سے زیادہ ہے جس میں سے آدھے سے زیادہ برطانیہ واپس آچکے ہیں اور کوئی 15 فیصد ہلاک ہو چکے ہیں۔

جبکہ آزاد ذرائع کا کہنا ہے کہ شام جانے والے برطانوی شہریوں کی تعداد کئی گنا زیادہ ہے۔ /۹۸۸/ ن۹۴۰